socketpair(2)

NAVN
socketpair - opret en par forbundne sokler

BIBLIOTEK
C-standardbibliotek (libc, -lc)

SYNOPSIS
#include <sys/socket.h>

int socketpair(int domæne, int type, int protokol, int sv[2]);

BESKRIVELSE
socketpair()-kaldet opretter et unavngivet par af forbudne sokler i det angivne domæne, for den angivne type og med brug af den valgfri angivne protokol. For yderligere detaljer for disse argumenter, se socket(2).

Fildeskriptorerne brugt i referencerne til de nye sokler returneres i sv[0] og sv[1]. To to sokler er umulige at skelne fra hinanden.

RETURVÆRDI
Ved succes returneres nul. Ved fejl returneres -1, errno angives for at indikere fejlen, og sv efterlades uændret.

På Linux (og andre systemer) ændrer socketpair() ikke sv ved fejl. Et krav der standardiserer denne opførelse blev tilføjet i POSIX.1-2008 TC2.

FEJL

EAFNOSUPPORT
    Den angivne adressefamilie er ikke understøttet på denne maskine.

EFAULT
    Adressen sv angiver ikke en gyldig del af procesadresserummet.

EMFILE
    Begrænsningen per proces for antallet af åbne fildeskriptorer er blevet nået.

ENFILE
    Systemets begrænsning på det samlede antal åbne filer er nået.

EOPNOTSUPP
    Den angivne protokol understøtter ikke oprettelsen af sokkelpar.

EPROTONOSUPPORT
    Den angivne protokol er ikke understøttet på denne maskine.

VERSIONER
På Linux er de eneste understøttede domæner for dette kald AF_UNIX (eller synonymt, AF_LOCAL) og AF_TIPC (siden Linux 4.12).

STANDARDER
POSIX.1-2024.

HISTORIK
POSIX.1-2001, 4.2BSD.

Kan generelt omkodes til/fra ikke-BSD-systemer, der understøtter kloner af BSD-sokkellaget (inklusive System V-varianter).

SOCK_CLOEXEC
SOCK_NONBLOCK
    POSIX.1-2024; Linux 2.6.27. (Se socket(2).)

SE OGSÅ
pipe(2), read(2), socket(2), write(2), socket(7), unix(7)

OVERSÆTTELSE
Oversættere af denne manual til dansk Joe Hansen <joedalton2@yahoo.dk>

Denne oversættelse er gratis dokumentation; læs GNU General Public License version 3 (https://www.gnu.org/licenses/gpl-3.0.html) eller nyere for ophavsretbetingelser. Der er INGEN ANSVAR.

Hvis du støder på fejl i oversættelsen af ​​denne vejledning, skal du sende en besked til debian-l10n-danish@lists.debian.org.